RDelta: El temporal de llevant ha tombat la senyalització de les zones de nidificació a la punta del Fangar

# RDelta: El Parc Natural del Delta de l'Ebre haurà de tornar a delimitar les àrees de nidificació d'ocells a la punta del Fangar després de la llevantada

# LLUÏSA: El Parc Natural del Delta de l’Ebre va començar a delimitar -amb fil, cordes, pals i senyalització informativa- les principals àrees de nidificació d’ocells marins i litorals que arriben a la primavera al Delta per nidificar i ara ho haurà de tornar a fer l’operació a la punta del Fangar després del darrer temporal de llevant, a més mentre refan el tancament perimetral s’ha prohibit l’accés de persones a tota la península. Recordem que el Fangar acull algunes de les colònies nidificants d’ocells marins més importants de l’Estat, sobretot pel que fa al grup dels xatracs i, alguns anys, també de gavina capblanca . A més d’altres espècies no colonials com el corriol camanegre o la garsa de mar troben al Fangar llocs idonis per a reproduir-se.

Enguany, el parc ha instal·lat tres casetes de fusta per millorar la informació i la vigilància en les àrees de nidificació del Fangar, el Garxal i l’illa de Buda, des de Setmana Santa fins a l’agost, amb personal informador els caps de setmana. Les instal·lacions compten amb plafons informatius sobre cada àrea en concret i amb informació de com accedir-hi sense produir danys a les colònies d’ocells.